Έλι Γκούλντινγκ

Η Έλενα «Έλι» Τζέιν Γκούλντινγκ (αγγλικά: Elena "Ellie" Jane Goulding) (γενν. 30 Δεκεμβρίου 1986) είναι Αγγλίδα τραγουδίστρια και τραγουδοποιός. Η σταδιοδρομία της ξεκίνησε όταν συναντήθηκε με τους παραγωγούς δίσκων Starsmith και Frankmusik και αργότερα εντοπίστηκε από τον Τζέιμι Λίλιγουαϊτ, που αργότερα έγινε μάνατζερ της. Αφού υπέγραψε με την Polydor Records τον Ιούλιο του 2009, η Γκούλντινγκ κυκλοφόρησε το ντεμπούτο της extended play, An Introduction to Ellie Goulding, αργότερα εκείνο το έτος. 

Το 2010, έγινε ο δεύτερος καλλιτέχνης που βρέθηκε στην κορυφή του ετήσιου Sound of... του BBC και κέρδισε το Βραβείο Κριτικής Επιλογής στα Βραβεία BRIT το ίδιο έτος. Κυκλοφόρησε το ντεμπούτο στούντιο άλμπουμ της, Lights, το 2010, το οποίο έκανε ντεμπούτο στο No. 1 στο UK Albums Chart και έχει πουλήσει πάνω από 850.000 αντίτυπα στο Ηνωμένο Βασίλειο. Το Νοέμβριο του 2010, το άλμπουμ επανεκδόθηκε ως Bright Lights, το οποίο γέννησε δύο singles: μία διασκευή του «Your Song» από τον Έλτον Τζον, το οποίο επιλέχθηκε για την πρώτη χριστουγεννιάτικη διαφήμιση του Τζον Λιούις και έφτασε στο No. 2 στο UK Singles Chart και το «Lights», το οποίο έγινε το υψηλότερο single της Γκούλντινγκ στο αμερικανικό Billboard Hot 100 μέχρι σήμερα, φτάνοντας στο No. 2. 

Το δεύτερο στούντιο άλμπουμ της Γκούλντινγκ, Halcyon, κυκλοφόρησε τον Οκτώβριο του 2012. Το «Anything Could Happen» προηγήθηκε του άλμπουμ ως το ηγετικό single. Το άλμπουμ έκανε ντεμπούτο στο No. 2 στο UK Albums Chart και μετά από 65 εβδομάδες, έφτασε σε No. 1. To Halcyon έκανε το ντεμπούτο του στο No. 9 στο US Billboard 200. To Halcyon Days, μία νέα συσκευασμένη έκδοση του Halcyon, κυκλοφόρησε τον Αύγουστο του 2013, όπου εμφάνισε νέα singles, όπως το «Burn», το οποίο έγινε το πρώτη No. 1 single της στο Ηνωμένο Βασίλειο. Στα Βραβεία Brit 2014, έλαβε το βραβείο για την Βρετανίδα Σόλο Καλλιτέχνη. Κυκλοφόρησε το τρίτο στούντιο άλμπουμ της, με τίτλο Delirium, στις 6 Νοεμβρίου 2015, με το «On My Mind» ως ηγετικό single. Το Δεκέμβριο του 2015, έλαβε το πρώτο της Βραβείο Γκράμι για την Καλύτερη Ποπ Σολο Παρουσία για το single «Love Me Like You Do».

Πρώιμη ζωή 
Η Γκούλντινγκ γεννήθηκε στις 30 Δεκεμβρίου 1986 στο Χέρεφορντ και μεγάλωσε στο Λάιονσχολ, ένα μικρό χωριό κοντά στο Κίνγκτον του Χέρεφορντσαϊρ. Σε ηλικία 9 ετών, ξεκίνησε να παίζει κλαρινέτο και 14 ετών ξεκίνησε να μαθαίνει κιθάρα. Παρακολούθησε το Λύκειο Λέιντι Χόκινς στο Κίνγκτον και από την ηλικία των 15 ετών, ξεκίνησε να γράφει τραγούδια. Πήρε Α βαθμό στα Αγγλικά, Πολιτική, Δράμα και Μουσική, πέρασε τα πρώτο 3 με βαθμό «A», αλλά απέτυχε στη Μουσική. 

Αφού γράφτηκε σε πτυχίο στις Δραματικές και Θεατρικές Σπουδές στο Πανεπιστήμιο του Κεντ, όπου έμεινε μέχρι το τελευταίο της έτος, συναντήθηκε με τον Τζέιμι Λίλιγουαϊτ, που έγινε μάνατζερ της και την παρουσίασε στον παραγωγό Starsmith, που θα γινόταν ο κύριος συνεργάτης της και ο πρωτογενής παραγωγός του Lights.

Σταδιοδρομία

Προσωπική ζωή 
Ο Γκουλντινγκ έτρεξε στον εναρκτήριο Ημιμαραθώνιο γυναικών Nike στην Ουάσιγκτον στις 28 Απριλίου 2013, κάνοντας χρόνο 1:41:35.

Από το 2014 μέχρι το 2016, ήταν σε σχέση με τον Ντάγκι Πόιντερ του συγκροτήματος McFly. Στις 7 Αυγούστου 2018, η Γκούλντινγκ και ο έμπορος έργων τέχνης Κασπάρ Τζόπλινγκ, ανακοίνωσαν τον αρραβώνα τους και στις 31 Αυγούστου 2019, παντρεύτηκαν στο Γιορκ. Τον Φεβρουάριο του 2021, η Γκούλντινγκ ανακοίνωσε μέσω Instagram ότι είναι έγκυος στο πρώτο τους παιδί. 

Η καλύτερη φίλη της Γκούλντινγκ και προσωπική βοηθός είναι η Χάνα Σουζάν Λόου. Το τραγούδι «Army» ήταν αφιερωμένο στη Λόου και στους θαυμαστές της Γκούλντινγκ. Επίσης στενή φίλη με την Πριγκίπισσα Βεατρίκη της Υόρκης. 

Η Γκούλντινγκ έχει μιλήσει αρκετές φορές για την εμπειρία της με τις συνθήκες ψυχικής υγείας. Το 2016, συζήτησε για τις κρίσεις πανικού που προκλήθηκαν από το περιβάλλον στο στούντιο, που την εμπόδισε να εργαστεί. Το 2017, συζήτησε τρέχοντα θέματα εμπιστοσύνης και σοβαρό άγχος που είχε βιώσει. Μίλησε για μία αυξημένη εμπιστοσύνη στον εαυτό της, η οποία μειώνει τα νευρικά φτερουγίσματα που βιώνει. Έχει πει ότι ένα καθεστώς γυμναστικής και πυγμαχίας την βοήθησε να ξεπεράσει τις κρίσεις πανικού και το άγχος. 

Η Γκούλντινγκ υποστηρίζει το Εργατικό Κόμμα. Υποστήριξε την παραμονή στην Ευρωπαϊκή Ένωση στο βρετανικό δημοψήφισμα του 2016 και, μετά το αποτέλεσμα του Brexit, εξέφρασε την απογοήτευσή της στο Twitter, όπου έγραψε: «Πιστεύω πραγματικά ότι αυτό είναι ένα από τα πιο καταστροφικά πράγματα που συμβαίνουν κατά τη διάρκεια της ζωής μου. Ένιωσα έναν φόβο που δεν ένιωσα ποτέ πριν σήμερα το πρωί».

Διαφημίσεις 
Η Γκούλντινγκ πρόσφερε τα φωνητικά της σε μία διαφήμιση για την αλυσίδα βρετανικών πολυκαταστημάτων John Lewis το 2010. Η χριστουγεννιάτικη διαφήμιση John Lewis έχει γίνει μία ετήσια παράδοση στον βρετανικό πολιτισμό και ένα από τα σήματα που σημαίνουν την αντίστροφη μέτρηση μέχρι τα Χριστούγεννα στο Ηνωμένο Βασίλειο, με τη  Γκούλντινγκ να εκτελεί το «Your Song» για την εκστρατεία του καταστήματος το 2010. 

Το 2013, η Γκούλντινγκ ανακοινώθηκε ως μία από τα πολλά νέα μοντέλα της εκστρατείας «Womanism» της Marks & Spencer. Με τίτλο «Ηγέτιδες κυρίες της Βρετανίας», η εκστρατεία είδε τη Γκούλντινγκ να εμφανίζεται μαζί με Βρετανίδες γυναίκες από διάφορους τομείς, μεταξύ των οποίων η ηθοποιός Έλεν Μίρεν, η δύο φορές χρυσή Ολυμπιονίκης πυγμαχίας Νίκολα Άνταμς και η συγγραφέας Μόνικα Αλί. 

Η Γκούλντινγκ διαφημίζει το ελβετικό σαμπουάν Pantene Pro-V στην τηλεόραση και στον επίσημο ιστότοπο της Pantene με τη φράση «Strong Is Beautiful». Αυτή η καμπάνια τρέχει από τις 21 Μαρτίου 2016.

Φιλανθρωπία 

Το 2010, η Γκούλντινγκ συμμετείχε στο Bupa Great North Run για το British Heart Foundation. Το 2011, διοργάνωσε την φιλανθρωπική εκδήλωση She Runs LA για τον Μαραθώνιο του Λος Άντζελες, η οποία στοχεύει στην αύξηση της πρόσβασης στον αθλητισμό για τα λιγότερο προνομιούχα παιδιά σε ολόκληρη τη σχολική περιοχή του Λος Άντζελες. 

Το 2012, συνεργάστηκε με το Pandora Radio, όπου ένα δολάριο για κάθε πώληση του mixtape της δωρήθηκε στο φιλανθρωπικό ίδρυμα Free the Children. Την 1η Ιουνίου 2013, η Γκούλντινγκ τραγούδησε στην παγκόσμια συναυλία Gucci στο Λονδίνο, όπου η εκστρατεία «Chime for Change» στοχεύει στην ευαισθητοποίηση για τις γυναίκες σε θέματα εκπαίδευσης, υγείας και δικαιοσύνης. 

Η Γκούλντινγκ έχει συμβάλλει συχνά στον ετήσιο φιλανθρωπικό τηλεμαραθώνιο του BBC για το Children in Need στο Ηνωμένο Βασίλειο. Το 2013, το κομμάτι της «How Long Will I Love You» ήταν το επίσημο single για την εκστρατεία Children in Need 2013. 

Στις 15 Νοεμβρίου 2014, η Γκούλντινγκ εντάχθηκε στην φιλανθρωπική ομάδα Band Aid 30 μαζί με άλλους Βρετανούς και Ιρλανδούς ποπ καλλιτέχνες, καταγράφοντας μία νέα έκδοση του κομματιού «Do They Know It's Christmas?» στο Sarm West Studios στο Νότινγκ Χιλ του Λονδίνου, για να συγκεντρωθούν χρήματα για την κρίση Έμπολα του 2014 στη Δυτική Αφρική. 

Η Γκούλντινγκ είναι επίσης ακτιβίστρια για την έλλειψη στέγης. Έχει εμφανιστεί στις ετήσιες φιλανθρωπικές συναυλίες για το φιλανθρωπικό γεγονός «Streets of London» στο Royal Albert Hall από τα έτη 2014 έως 2018 διαδοχικά. Στις 24 Δεκεμβρίου 2015, προσφέρθηκε εθελοντικά στο κεντρικό Λονδίνο στο Marylebone Project για να βοηθήσει στον τερματισμό της έλλειψης στέγης και να βοηθήσει στην εξάλειψη του στερεότυπου που σχετίζεται με τον άστεγο πληθυσμό. Είπε: «Είναι αυτό το στίγμα του τι είναι ένας άστεγος - κάνουν κατάχρηση ναρκωτικών ή αλκοόλ. Απλά δεν είναι αλήθεια, μερικοί άνθρωποι προέρχονται από πολύ φυσιολογικό υπόβαθρο, πολύ φυσιολογικές καταστάσεις και κάτι πάει στραβά. Μπορεί να συμβεί σε όλους μας.» 

Τον Οκτώβριο του 2017, αναγνωρίστηκε με το Παγκόσμιο Βραβείο Ηγεσίας από το United Nations Foundation για τον ακτιβισμό της για το περιβάλλον και την κοινωνική δικαιοσύνη. Ανακοίνωσε επίσης ότι θα συμμετάσχει στο ίδρυμα το 2018 ως Πρέσβειρα Καλής Θέλησης.

Δισκογραφία

Albums 
 Lights (2010)
 Halcyon (2012)
 Delirium (2015)
Brightest Blue (2020)

Φιλμογραφία

Παραπομπές

Εξωτερικοί σύνδεσμοι 
 
 

Αγγλίδες τραγουδίστριες
Αγγλίδες τραγουδίστριες ποπ
Αγγλίδες υψίφωνοι
Μουσικοί ηλεκτροπόπ
Άγγλοι ηλεκτρονικοί μουσικοί
Βραβευμένοι με Brit
Απόφοιτοι Πανεπιστημίου του Κεντ